SNNP เข้าคำนวณ ดัชนี “ชารีอะห์” ดีเดย์ 21 มิ.ย.นี้ ตอกย้ำพื้นฐานแกร่ง-อนาคตโตเด่น
SNNP ถูกดึงเข้าคำนวณ FTSE SET Shariah Index มีผล 21 มิ.ย.นี้ ตอกย้ำปัจจัยพื้นฐานแกร่ง-อนาคตโตเด่น มั่นใจผลงานปีนี้รายได้ทะยานแตะ 5 พันลบ.
SNNP ถูกดึงเข้าคำนวณ FTSE SET Shariah Index มีผล 21 มิ.ย.นี้ ตอกย้ำปัจจัยพื้นฐานแกร่ง-อนาคตโตเด่น มั่นใจผลงานปีนี้รายได้ทะยานแตะ 5 พันลบ.
14 มิ.ย. 2565

นายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ บริษัท ศรีนานาพร มาร์เก็ตติ้ง จำกัด (มหาชน) หรือ SNNP เปิดเผยว่า บริษัทฯ ได้รับคัดเลือกเข้าคำนวณดัชนี FTSE SET Shariah Index มีผลวันที่ 21 มิถุนายน 2565 ถือเป็นการตอกย้ำการเป็นบริษัทจดทะเบียนชั้นนำ ที่มีปัจจัยพื้นฐานแข็งแกร่ง แนวโน้มผลการดำเนินงานเติบโตอย่างโดดเด่น ในช่วง 3-5 ปีข้างหน้า จากแผนการรุกตลาดต่างประเทศ อีกทั้งยังช่วยยกระดับความน่าสนใจลงทุนของสถาบันทั้งในและต่างประเทศ ในการเพิ่มน้ำหนักเข้าลงทุนในหุ้น SNNP
“การเข้าไปอยู่ใน FTSE SET Shariah Index จะช่วยเพิ่มความน่าสนใจทำให้ SNNP เป็นที่รู้จักในระดับสากล ช่วยสนับสนุนการต่อยอดธุรกิจในอนาคต โดยบริษัทฯมีความมุ่งมั่นเดินหน้าพัฒนาผลิตภัณฑ์ใหม่ ออกสู่ตลาด รองรับความต้องการของผู้บริโภคทั้งในและต่างประเทศ ซึ่งมั่นใจว่าแนวโน้มรายได้ในปีนี้จะพุ่งแตะที่ระดับ 5,000 ล้านบาท สร้างสถิติสูงสุดใหม่ตามแผนงานที่วางไว้” นายวิโรจน์ กล่าว 
สำหรับแนวโน้มผลการดำเนินงานในไตรมาส 2/2565 คาดว่าจะเติบโตอย่างแข็งแกร่ง เนื่องจากเป็นช่วงไฮซีซั่นในการขายสินค้าของบริษัทฯ โดยเฉพาะช่องทางโมเดิร์นเทรด ประกอบกับบริษัทฯ มีแผนปรับโฉมสินค้าแบรนด์หลัก เพื่อเป็นการสร้างกระแสให้กับกลุ่มผู้บริโภคครั้งใหญ่เร็วๆนี้ รวมถึงตลาดต่างประเทศที่บริษัทฯขยายช่องทาง และลงทุนสร้างฐานธุรกิจไว้ล่วงหน้า ไม่ว่าจะเวียดนาม กัมพูชา หรือประเทศส่งออกอื่นๆ ก็น่าจะเติบโตได้ดีขึ้นเรื่อยๆทุกไตรมาส
ทั้งนี้ดัชนี FTSE SET Shariah Index มี 21 หลักทรัพย์ใหม่ที่เข้าร่วมคำนวณ ได้แก่ บริษัท เอไอ เอนเนอร์จี จำกัด (มหาชน) หรือ AIE, บริษัท อมตะ คอร์ปอเรชัน จำกัด (มหาชน) หรือ AMATA, บริษัท เอเซีย พรีซิชั่น จำกัด (มหาชน) หรือ APCS, บริษัท บีบีจีไอ จำกัด (มหาชน) หรือ BBGI, บริษัท เบาด์ แอนด์ บียอนด์ จำกัด (มหาชน) หรือ BEYOND, บริษัท โรงพยาบาลบำรุงราษฎร์ จำกัด (มหาชน) หรือ BH, บริษัท เชียงใหม่รามธุรกิจการแพทย์ จำกัด (มหาชน) หรือ CMR, บริษัท ฟอร์ท คอร์ปอเรชั่น จำกัด (มหาชน) หรือ FORTH, บริษัท ฮานา ไมโครอิเล็คโทรนิคส จำกัด (มหาชน) หรือ HANA,
ทรัสต์เพื่อการลงทุนในสิทธิการเช่าอสังหาริมทรัพย์ไอเน็ต หรือ INETREIT, บริษัท เจเอเอส แอสเซ็ท จำกัด (มหาชน) หรือ J, บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX, บริษัท ณุศาศิริ จำกัด (มหาชน) หรือ NUSA, บริษัท พรีเชียส ชิพปิ้ง จำกัด (มหาชน) หรือ PSL, บริษัท ปตท. น้ำมันและการค้าปลีก จำกัด (มหาชน) หรือ OR, บริษัท ศรีนานาพร มาร์เก็ตติ้ง จำกัด (มหาชน) หรือ SNNP, บริษัท ศรีราชาคอนสตรัคชั่น จำกัด (มหาชน) หรือ SRICHA, บริษัท สตาร์ค คอร์เปอเรชั่น จำกัด (มหาชน) หรือ STARK, บริษัท ไทยยูเนี่ยน ฟีดมิลล์ จำกัด (มหาชน) หรือ TFM, บริษัท ยูนิวานิชน้ำมันปาล์ม จำกัด (มหาชน) หรือ UVAN และ บริษัท โรงพยาบาลวิภาวดี จำกัด (มหาชน) หรือ VIBHA
สำหรับดัชนี FTSE SET Shariah Index เป็น FTSE SET Index อีก Series ซึ่งสอดคล้องกับหลักศาสนาอิสลาม เพื่อใช้เป็นดัชนีอ้างอิงในการออกตราสารทางการเงินต่างๆ เช่น ETF กองทุนอิสลาม และตราสารประเภท index-linked product ให้กับผู้ลงทุนทั้งภายในและภายนอกประเทศที่ต้องการลงทุนให้ถูกต้องตามหลักศาสนาอิสลาม